Video: Ollie help opruimSkermskoot uit die video ŉ Video van ŉ olifant wat rommel optel en dit dan in ŉ vullisdrom gooi, word wyd op sosiale media versprei. Die video is glo kringtelevisiebeeldmateriaal wat iewers in Suid-Afrika geneem is, maar talle pessimiste bevraagteken die geloofwaardigheid van die video, aangesien dit in hoë definisie geneem is. Dit is selde dat kringtelevisiekameras enigiets in hoë definisie afneem. Die persone bevraagteken ook hoe die olifant rommel sou herken. Niemand het egter nog verantwoordelikheid aanvaar indien dit wel ŉ video is wat omgewingsbewustheid wil skep nie.